Vilhelm Rubruk

Vilhelm Rubruk (Willem van Rubroeck, noin 1215–1220 – 1293) oli flaamilainen tutkimusmatkailija ja munkki.

Vuosina 1253–1255 van Rubruk johti Ranskan kuninkaan Ludvig IX:n Mongolivaltakuntaan lähettämää diplomaattiseuruetta. He kulkivat Ranskasta ensin Palestiinaan, sitten Konstantinopolin kautta Krimille ja sieltä Donin arojen ja Keski-Aasian kautta keski-Mongoliaan. Vuonna 1254 lähetystö saapui Karakorumiin. Paluumatka tapahtui Kaukasian ja Vähän-Aasian kautta.

Rubruk kirjoitti matkastaan kuninkaalle osoitetun Itinerarium-matkakertomuksen. Teoksessa Rubruk selostaa sanatarkasti keskustelujaan niin suurkaanin kuin rahvaankin edustajien kanssa sekä tarjoaa muun muassa ensimmäiset laajat latinankieliset selonteot Keski-Aasian nestoriolaisuudesta ja buddhalaisuudesta.

Kirjallisuutta
 Matka Mongoliaan vuosina 1253-1255: Veli Vilhelm Rubrukin matkakertomus Ranskan kuninkaalle Ludvig IX:lle. Turku: Faros, 2010.

Lähteet

Aiheesta muualla  
 Eurooppalaiset astuivat toiseen maailmaan  Maijastina Kahlos, 11.1.2011, Helsingin Sanomat.
 Vilhelm Rubruk - Matka Mongoliaan vuosina 1253-1255 Osmo Pekonen, 31.5.2011, Keskisuomalainen.
 Mongolien mailla – Möngken majassa Teemu Korpijärvi, 2011, Glossæ II/2011 s. 10-11.
 William of Rubruck's Account of the Mongols, Silk Road Seattle, Washingtonin yliopisto 

Tutkimusmatkailijat
Munkit
1200-luvulla syntyneet
Vuonna 1293 kuolleet